**Hegel, G.V.F., *Nauka logike* (14.04.2020.)**

Pitanja:

- Šta mora da čini početak nauke?

- Pojam bića

- Pojam ništavila

Šira literatura

**Dekart, R., *Principi filozofije* (odlomci)**

- Pojam supstancije

- Duhovna i tjelesna supstanija

- Pojam akcidencije

- Mišljenje i protežnost

LI

„...Pod supstancijom možemo razumijevati samo stvar, koja tako postoji, da joj za postojanje nije potrebna nikakva druga stvar. Kao supstancija pak, kojoj nije potrebna baš nikakva stvar, može se razumjeti samo jedna jedina, naime bog. Sve pak druge supstancije, kako uviđamo, mogu postojati samo uz božju pomoć. Zato naziv supstancija ne pristaje bogu i drugima u istom značenju, kako se obično govori u školama, tj. ne može se razgovjetno uočiti nikakvo značenje tog naziva, koje bi bilo zajedničko bogu i stvorovima.‟

LII

„No pod tim zajedničkim pojmom mogu se razumjevati tjelesna supstancija i duh ili misaona supstancija kao stvorene, jer su to stvari, kojima je za bitak potrebna samo božja pomoć. Ipak se supstancija ne može zamijetiti samo po tome, što je ona stvar, koja postoji, jer to samo po sebi ne može djelovati na nas. Lako je međutim spoznajemo po bilo kojem njezinu atributu na temelju onog općeg suda da ništa nema nikakvih atributa niti ikakvih svojstava ili kvaliteta. Po tome naime, što zamjećujemo neki atribut, zaključujemo, da tu nužno mora biti neka stvar, što postoji, ili supstancija, kojoj bi se taj atribut mogao pridijeliti.‟

LIII

„Supstancija se doduše spoznaje po bilo kojem atributu, ali ipak svaka supstancija ima jedno posebno svojstvo, koje sačinjava njenu prirodu i bit i na koje se odnose sva druga njena svojstva. Tako protezanje u duljinu, širinu i dubinu sačinjava prirodu tjelesne supstancije, a mišljenje prirodu misaone supstancije. Naime sve drugo, što se može pripisati tijelu, ima kao pretpostavku protežnost, pa je samo neko stanje protežne stvari, kao što sve ono, što nalazimo u duhu, predstavlja samo različita stanja mišljenja. Tako se npr. lik može predočiti samo u protežnoj stvari, a kretanje samo u protegnutu prostoru; isto tako zamišljanje, osjećanje i volja samo u misaonoj stvari. Naprotiv protežnost se može predočiti bez lika ili kretanja, a mišljenje bez zamišljanja ili osjećanja. To vrijedi i za ostalo, kako je očevidno svakome, koji to pažljivo razmatra.‟

LIV

„Tako lako možemo imati dva jasna i razgovjetna pojma ili ideje, jednu o stvorenoj misaonoj, a drugu o tjelesnoj supstanciji, ako naime točno lučimo sve atribute mišljenja od atributa protežnosti. Isto tako možemo imati jasnu i razgovjetnu ideju nestvorene i nezavisne misaone supstancije, tj. boga. Samo ne smijemo smatrati, da ona primjereno prikazuje sve, što je u bogu, niti smijemo išta dodavati njenu sadržaju. Moramo samo paziti na ono, što je stvarno u njoj sadržano i što uviđamo da pripada prirodi najsavršenijeg bića. Nitko doista ne može poricati, da se u nama nalazi takva ideja boga, nego samo onaj, koji drži, da u ljudskom duhu uopće nema spoznaje boga.‟

LV

„Vrlo ćemo razgovjetno shvatiti i trajanje, red i broj, ako im ne pridamo nikakav pojam supstancije, nego ako smatramo, da je trajanje svake stvari samo stanje, kojim je predočujemo, ukoliko ona trajno postoji, i ako, slično tome, smatramo, da i red i broj nisu ništa različito od ređanih i brojenih stvari, već samo stanja, pod kojima te stvari promatramo.‟

LVI

„Pod nazivom  *stanja* ovdje razumijemo potpuno ono isto, što na drugom mjestu pod nazivom *atributi i svojstva.* Kad vidimo da nešto takvo djeluje na supstanciju i da je mijenja, nazivamo to stanjem, a kad se uslijed te promjene supstancija može zvati takvom i takvom, nazivamo to svojstvom i, konačno, kad samo općenito zamjećujemo, da se to nalazi u supstanciji, nazivamo to atributom...‟

Prethodno

**Aristotel, *Metafizika (07. 04. 2020.)***

Izvodi uz prethodna pitanja:

METAFIZIKA IV (Γ)

„Postoji neka nauka koja posmatra biće kao biće i sve što mu po sebi pripada. Ova nauka nije istovetna ni sa jednom od takozvanih parcijalnih. Jer nijedna druga nauka ne razmatra uopšte biće kao biće već odvoji neki njegov deo pa posmatra prilučenost koja mu pripada, kao na primer matematičke nauke.‟

„O biću se govori na mnogo načina, ali u odnosu na nešto jedinstveno, tj. u odnosu na neku jedinstvenu prirodu, i to ne istoimeno...nešto se naziva bićem zato što je bivstvo, nešto zato što je svojstvo bića, nešto zato što je put u bivstvo, ili propadanje (bivstva), ili lišenost, ili kakvoća, ili nešto što stvara ili rađa, bilo bivstvo ili ono o čemu se u odnosu na bivstvo govori, bilo poricanje. Upravo zato kažemo da nebiće jest nebiće.‟

„Jasno je dakle da jednoj nauci pripada posmatranje bića kao bića. A svugde se nauka tiče onog prvog u pravom smislu te reči, tj. onog od čega sve ostalo zavisi i na osnovu čega se o tome govori. Ako je to bivstvo, tada bi filozof morao da poseduje načela i uzroke bivstava.‟

„Ima toliko delova filozofije koliko ima i bivstava, tako da je nužno da neka od njih bude prva filozofija a neka da sledi.‟

„Očito je dakle, da jednoj nauci pripada ispitivanje bića kao bića i onog što mu kao biću pripada...‟

„Očito je onda da ispitivanje načela zakljućivanja pripada filozofu, tj. onom koji istražuje o bivstvu u celini, kako je prirođeno; a priliči da onaj koji poseduje najviše znanje može za svaki rod navesti najčvršća načela, tako da onaj koji spoznaje bića kao bića može navesti načela najčvršća od svih. A filozof je taj.‟

„*Nije moguće da isto i pripada i da ne pripada istom u istom smislu*. Upravo je ovo najčvršće od svih načela… N*ije moguće da neko misli da nešto jest i da nije,* kao što neki veruju da Heraklit tvrdi… A ako nije moguće da suprotnosti istovremeno pripadaju istom, a mnjenje je suprotno mnjenju ukoliko sadrži poricanje, tada je jasno da ovaj ne može istovremeno smatrati da isto jest i da nije: onaj koji u vezi s nečim jest u zabludi držao bi se istovremeno suprotnih mnjenja. Zato svi u dokazivanju svode na ovaj zadnji stav, jer ono je po prirodi načelo i svih ostalih aksioma.‟

„Jasno je da i ono o čemu se govori samo u jednom smislu i ono što važi za sve ne može postojati tako kako neki tvrde, tj. oni koji tvrde da ništa nije istinito, i oni po kojima je sve istinito. Ovi stavovi su skoro istovetni Heraklitovom stavu. Onaj po kome je sve istinito i sve lažno, taj zastupa i oba ova stava odvojeno, tako da ako su oni stavovi nemogući, nemogući su i ovi. Uz to, jasno je da postoje protivtvrdnje koje ne mogu istovremeno biti istinite; one zapravo ne mogu sve biti ni lažne, mada bi se na osnovu svega navedenog moglo misliti da je to moguće u većoj meri...Onaj koji tvrdi da je sve istinito čini istinitim i stav suprotan vlastitom, tako da tvrdi da njegov vlastiti stav nije istinit (jer njemu suprotan poriče da je ovaj istinit), a onaj po kome je sve lažno i samog sebe proglašava lažnim. A ako nešto izuzimaju, te po prvom jedino suprotan stav nije istinit a po drugom jedino vlastita tvrdnja nije lažna, ništa manje ne sledi to da oni zahtevaju bezbroj istinitih ili lažnih stavova. Jer tvrdnja da je istinita istinita tvrdnja takođe je istinita, i to ide u beskraj.‟

„Jasno je da ne govore istinu ni oni koji tvrde da sve miruje ni oni po kojima se sve kreće. Jer, ako sve miruje, tada će iste stvari biti uvek istinite i lažne, a očito je da se to menja (jer, taj koji tvrdi sam nije postojao i opet neće postojati); ako se pak, sve kreće, tada ništa neće biti istinito. Sve je onda lažno, a dokazano je da je to nemoguće. Uz to, nužno je da se biće menja, jer promena je iz nečeg u nešto. Međutim, nije tačno ni to da sve miruje ili da je nekad u pokretu, ali da ništa nije takvo uvek, jer postoji nešto što večno pokreće to što je u pokretu, a to prvo pokretačko samo je nepokretno.‟

**Aristotel, *Metafizika* (31. 03. 2020)**

Pitanja:

1. Metafizika kao nauka o prvim uzrocima i počelima

2. Metafizika kao nauka o biću kao biću

3. Višeznačnost pojma bića

4. Istina i neistina u govoru

5. Tvrđenje i poricanje

6. Kritički osvrt na mišljenje prethodnika (Heraklit, Demokrit, Empedokle, Anaksagora, Protagora)

**Platon, *Sofist* (24.03. 2020)**

Pitanja:

1. Sofistika i filozofija

2. Razlika između bića i nebića

3. Filozofija materijalizma

4. Učenje o idejama

5. Istina i neistina u govoru

6. Problem kretanja i mirovanja

Pitanja, nedoumice, komentare, primjedbe i radove slati na mejl adrese:

[smaras@ucg.ac.me](mailto:smaras@ucg.ac.me) i [marassrdan1@gmail.com](mailto:marassrdan1@gmail.com)